Der skal igen arbejdes på motorvejsbroen ved Limfjorden

Arbejdet på motorvejsbroen ved Limfjordstunnellen fortsætter i weekenden. Det betyder udsigt til nye weekend-køer. - Sidste weekend fjernede vi stilladset i nordgående retning, og i denne weekend fjerner vi det i sydgående, siger Helle Blæsbjerg fra Vejdirektoratet til P4 Nordjylland. Arbejdet i sidste weekend gav kø på op til 1 1/2 time.  Bilister, der skal på farten i denne weekend, skal regne med lige så meget ventetid. Stilladset og ventetiden skulle ifølge Vejdirektoratet være væk igen mandag morgen.